Държавен вестник, бр. 10, 2023 г., стр. 31

БРОЙ  10	
Д Ъ Р Ж А В Е Н  В Е С Т Н И К 	
СТР.  31  
2. Всяка страна, направила резерва съгласно 
параграф 1, може всеки момент да оттегли 
тази резерва, като уведоми за това писмено 
Генералния секретар на ООН.
3. Не се допускат никакви други резерви 
по тази конвенция.
Член 49
1. След като тази конвенция е била в сила 
3 години, всяка договаряща страна може 
да поиска писмено от Генералния секретар 
на ООН да свика конференция за нейната 
ревизия. Генералният секретар уведомява 
писмено всички договарящи страни за това 
искане и свиква конференция за ревизия, ако 
в срок от четири месеца от деня на отправе-
ното от него уведомление поне една четвърт 
от договарящите страни му съобщят своето 
съгласие за това.
2. Ако бъде свикана конференция съгласно 
предходния параграф, Генералният секретар на 
ООН уведомява всички договарящи страни и 
ги поканва да представят в срок от три месеца 
предложенията, които биха искали да бъдат 
разгледани на конференцията. Генералният 
секретар съобщава на всички договарящи 
страни временния дневен ред на конферен-
цията, както и текста на предложенията три 
месеца преди откриването на конференцията.
3. Генералният секретар поканва на всяка 
конференция, свикана съгласно този член, всич-
ки държави, посочени в параграф 1 от член 42, 
както и държавите, станали вече договарящи 
страни съгласно параграф 2 от член 42.
Член 50
Освен уведомленията, предвидени в член 49, 
Генералният секретар на ООН уведомява също 
и държавите, посочени в параграф 1 на член 
42, както и държавите, станали договарящи 
страни съгласно параграф 2 от член 42, за:
а) ратификациите и присъединяванията по 
силата на член 42;
б) датите, на които тази конвенция влиза 
в сила съгласно член 43;
в) денонсиранията съгласно член 44;
г) отменянето на конвенцията в съответ-
ствие с член 45;
д) получените уведомления в съответствие 
с член 46;
е) получените резерви и уведомления в 
съответствие с параграфи 1 и 2 от член 48.
Член 51
След 31 август 1956 г. оригиналът на кон-
венцията ще бъде депозиран при Генералния 
секретар на ООН, който ще изпрати съответно 
заверени копия от нея на всяка от страните, 
посочени в параграфи 1 и 2 от член 42.
В уверение на което долуподписаните, 
надлежно упълномощени за това, подписаха 
тази конвенция.
Съставена в Женева на 19 май 1956 г. в 
един екземпляр на английски и френски език, 
като и двата текста са еднакво достоверни.
ПРОТОКОЛ ЗА ПОДПИСВАНЕ
В момента на подписването на Конвенцията 
за договора за международен автомобилен 
превоз на стоки долуподписаните, надлежно 
упълномощени, се споразумяха за следната 
декларация и уточнение:
1. Тази конвенция не се прилага за превозите 
между Обединеното кралство Великобритания 
и Северна Ирландия и Република Ирландия.
2. Добавка към член първи, параграф 4:
Долуподписаните се задължават да започ­
нат преговори за сключване на конвенции 
относно договора за превоз на покъщнина и 
договора за комбинирани превози.
В уверение на което долуподписаните, 
надлежно упълномощени за това, подписаха 
настоящия Протокол.
Съставен в Женева на 19 май 1956 г. в един 
екземпляр на английски и френски език, като 
и двата текста са еднакво достоверни.
474
ДОПЪЛНИТЕЛЕН ПРОТОКОЛ
към Конвенцията за договора за международен 
автомобилен превоз на стоки (CMR) относно 
електронната товарителница
(Ратифициран със закон, приет от 41-ото  
Народно събрание на 23 юни 2010 г. – ДВ, 
бр. 50 от 2010 г. В сила за Република България 
от 5 юни 2011 г.)
Страните по настоящия Протокол,
В ролята си на страни по Конвенцията 
за договора за международен автомобилен 
превоз на стоки (CMR), съставена в Женева 
на 19 май 1956 г.,
В желанието си да допълнят Конвенцията 
с цел улесняване на възможността за издаване 
на товарителница посредством процедурите, 
прилагани за електронен запис и обработване 
на данни,
Се споразумяха за следното:
Член 1
Определения
За целите на настоящия Протокол,
„Конвенция“ означава Конвенцията за до-
говора за международен автомобилен превоз 
на стоки (CMR);
„Електронно съобщение“ означава инфор-
мацията, създадена, изпратена, получена или 
съхранявана на електронен, оптичен, цифров 
или подобен носител, като в резултат пред-
ставената информация е на разположение с 
цел ползване за последваща справка;
„Електронна товарителница“ означава 
товарителница, издадена посредством елек-
тронно съобщение от страна на превозвача, 
изпращача или която и да е друга заинтере-
сована страна при изпълнението на договор